לוסי ג'ונס

לוסי בית'ן ג'ונס (באנגלית: Lucie Bethan Jones; נולדה ב -20 במרץ 1991) היא זמרת, שחקנית ודוגמנית וולשית. ג'ונס ייצגה את הממלכה המאוחדת באירוויזיון 2017 עם השיר "Never Give Up on You". ג'ונס נולדה בפנטריץ' (Pentyrch), כפר קטן סמוך לקארדיף, ויילס. ג'ונס החלה להתפרסם בשנת 2009 כשהגיעה לאודישן בעונה השישית של "The X Factor" בו שרה את השיר "I Will Always Love You", של הזמרת האמריקאית ויטני יוסטון. היא התקדמה בתוכנית לשלב ההופעות החיות, והייתה בקבוצה תחת דני מינוג. ג'ונס הגיעה לשמינייה האחרונה בתוכנית והודחה. לאחר שהודחה מהתכנית, ג'ונס הוחתמה בחברת "Select Model Management" והחלה בקריירת דוגמנות. במאי 2010, הוחתמה ג'ונס על ידי קמרון מקינטוש על מנת לגלם את קוזט בתיאטראות וסט אנד במחזמר "עלובי החיים". עוד באותה השנה הופיעה בפרק "הרפתקאות שרה ג'יין, אבודים בזמן: חלק שני". ג'ונס גילמה גם את ויקטוריה במחזמר "אמריקן פסיכו" בבית תיאטרון אלמיידה בדצמבר 2013. בפברואר 2015 גילמה ג'ונס את מלודי בסדרה "רציחות במידסומר", אשר שודרה ב-ITV. באפריל אותה השנה, שיחקה ג'ונס את תפקידה של אמה במופע "כמוני", בתיאטרון ווטרלו. במרץ אותה השנה, לוהקה לתפקיד מולי בסיבוב ההופעות הסיני בסרט "Ghost the Musical". באפריל 2016 שיחקה במחזמר את התפקיד הראשי של אלי וודס בעיבוד לסרט "לא רק בלונדינית" בתיאטרון קורב לסטר (Curve Leicester). עדו באותה השנה, לוהקה לתפקיד מורין ג'ונסון בסיבוב ההופעות בבריטניה באופרת הרוק, "רנט". בינואר 2017 התמודדה ג'ונס בגמר הלאומי של הממלכה המאוחדת הבוחר את נציג המדינה לאירוויזיון 2017, היא התמודדה עם השיר, "Never Give Up on You", אשר נכתב בשיתוף פעולה עם זוכת אירוויזיון 2013, אמילי דה פורסט. ב-27 בינואר, זכתה ג'ונס בתוכנית ובכך זכתה לייצג את מדינתה באירוויזיון 2017 אשר נערך בקייב, אוקראינה. בגמר התחרות, אשר נערך ב-17 במאי, ביצעה ג'ונס את השיר השמונה עשרה בסדר השירים בגמר וסיימה במקום ה-15 בתחרות מתוך 26 מדינות, עם 111 נקודות. הייתה זו התוצאה הטובה ביותר של הממלכה המאוחדת בתחרות מאז אירוויזיון 2011. ג'ונס אף הצליחה להשיג 12 נקודות (הכמות הגבוהה ביותר) מצוות השופטים של אוסטרליה. מאמר שפורסם בכתב העת International Business Times טענה ג'ונס כי היא מאשימה את סוגיית הבקרזיט בתוצאה המאכזבת בתחרות. מדיה וקבצים בנושא לוסי ג'ונס בוויקישיתוף לוסי ג'ונס, באתר ויקיטקסט לוסי ג'ונס, ברשת החברתית פייסבוק לוסי ג'ונס, ברשת החברתית אקס (טוויטר) לוסי ג'ונס, ברשת החברתית אינסטגרם לוסי ג'ונס, במסד הנתונים הקולנועיים IMDb (באנגלית) לוסי ג'ונס, באתר ספוטיפיי לוסי ג'ונס, באתר MusicBrainz (באנגלית) לוסי ג'ונס, באתר דיזר לוסי ג'ונס, באתר Discogs (באנגלית) לוסי ג'ונס, באתר Songkick (באנגלית) לוסי ג'ונס, באתר Genius WalesOnline - News - Wales News - X Factor's Lucie Jones to star in Les Miserables, web.archive.org, ‏22 בדצמבר 2010 X Factor reject Lucie Jones lands Wonderbra deal, Metro, ‏15 בספטמבר 2009 (באנגלית) BWW News Desk, Lucie Jones, Georgina Hagen Showcase New Social Media Musical LIKE ME at Waterloo East Today, BroadwayWorld.com (באנגלית) McIntosh, Steven; Savage, Mark (2017-01-23). "UK's Eurovision hopefuls revealed". BBC News (באנגלית בריטית). נבדק ב-2020-07-07. Anthony Granger, United Kingdom: Lucie Jones To Eurovision Song Contest 2017, Eurovoix, ‏27 בינואר 2017 (באנגלית) HuffPost is now a part of Verizon Media, consent.yahoo.com(הקישור אינו פעיל) UK now fifth favourite to win Eurovision Song Contest thanks to Lucie Jones, Metro, ‏11 במאי 2017 (באנגלית) Australia gave the United Kingdom 12 points in the voting and it was aweseome, Metro, ‏14 במאי 2017 (באנגלית) Lucie Jones blames Brexit for coming 15th place in Eurovision, International Business Times UK, ‏15 במאי 2017 (באנגלית)